Diari Oficial de la Generalitat Valenciana


Sumari del DOGV 7211, del 11-02-2014 (2014/1100)

Informació pública de l'aprovació inicial del projecte modificatiu de la reparcel·lació forçosa de la unitat d'execució sector residencial la Torre, en compliment de la Sentència número 320/2010 del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7211

Data del DOGV
:   11-02-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/1100


Data del document
:   31-01-2014

Organisme emissor
:   Ajuntament d'Albaida

Tipus de document
:   Anunci

Descriptors 

:   * Albaida
    * pla d'urbanisme
    * administració local

Informació pública de l'aprovació inicial del projecte modificatiu de la reparcel·lació forçosa de la unitat d'execució sector residencial la Torre, en compliment de la Sentència número 320/2010 del Tribunal Superior de Justícia de la Comunitat Valenciana. [2014/1100]  
Expedient: MPGO 01/2014.  
Relacionat amb EPAR 012/2013.  
Aprovació projecte modificatiu de reparcel.lació forçosa de la unitat d'execució sector residencial la Torre, en compliment de la Sentència número 320/2010 del Tribunal Superior de Justícia de la Comunitat Valenciana.  
La Junta de Govern Local de l'Ajuntament d'Albaida, en la sessió extraordinària que va tindre lloc el passat dia 17 de gener de 2014, va donar aprovació provisional al projecte modificatiu de la reparcel·lació forçosa de la unitat d'execució sector residencial la Torre, en compliment de la Sentència número 320/2010 del Tribunal Superior de Justícia de la Comunitat Valenciana i va acordar, així mateix, sotmetre al tràmit d'informació pública l'expedient administratiu i documents que l'integren, per mitjà d'inserció d'edictes en un diari d'informació general editat a la Comunitat Valenciana, i posteriorment o simultàniament, en el Diari Oficial de la Comunitat Valenciana, durant el termini d'un mes, comptador a partir de la seua inserció en el DOCV.  
La part dispositiva de l'acord de la Junta de Govern Local a què fa referència el present anunci es transcriu, en extracte, tot seguit:  
«Primer. Aprovar inicialment el projecte de modificació de la reparcel·lació de la unitat d'execució la Torre, redactat pels arquitectes Joaquim Egea i Martínez, i Francesc Boscà i Mayans (EB Arquitectura i Urbanisme Safor 7, SLP) que es troba degudament incorporat a l'expedient administratiu de referència, per tal de donar compliment a la Sentència 320/2010 del Tribunal Superior de Justícia de la Comunitat Valenciana.  
Segon. Sotmetre a informació pública, pel termini d'un mes, l'esmentat projecte de modificació de la reparcel·lació esmentada, en els termes de l'article 69.a) de la Llei 6/1994, de 15 de novembre, Reguladora de l'Activitat Urbanística, en relació a l'article 46.3 d'esta, anunciant mitjantçant edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Comunitat Valenciana, advertint de la possibilitat de formular al·legacions.   
Tercer. Aprovar provisionalment la liquidació de les quotes urbanístiques corresponents, de conformitat amb el que s'estableix en el projecte de modificació de la reparcel·lació de la unitat d'execució la Torre, en els termes que consten en el compte de liquidació que acompanya el projecte modificat.  
Quart. Notificar la present resolució als interessats afectats de conformitat amb el que estableix l'article 69 de la Llei 6/1994, de 15 de novembre, Reguladora de l'Activitat Urbanística, als efectes que puguen examinar el projecte modificatiu de la reparcel·lació forçosa i presentar les al·legacions, documents i justificacions que estimen pertinents, significant-los que les al·legacions es podran presentar durant el termini d'informació pública a què fa referència el punt segon de la part resolutòria del present acord.  
Cinqué. Comunicar als serveis jurídics municipals el contingut de l'acord adoptat als efectes que es procedisca a posar-lo de manifest al Tribunal Superior de Justícia, donant compliment a la Sentència número 320/2010 del mateix Tribunal.»  
L'expedient administratiu i els documents que l'integren es troben en les dependències municipals, al Servei d'Urbanisme, Oficina Tècnica, Obres i Serveis.  
La qual cosa es fa pública per a general coneixement i als efectes de l'examen de l'expedient i el projecte modificatiu amb la documentació que l'integra, i presentació d'al·legacions, si és el cas, dintre del termini d'un mes, comptador des de l'endemà de la publicació de l'edicte en el Diari Oficial de la Comunitat Valenciana, en compliment i en els termes de l'article 69.a) de la Llei 6/1994, de 15 de novembre, Reguladora de l'Activitat Urbanística (LRAU), en relació a l'article 46.3 de la mateixa llei.  
  
Albaida, 31 de gener de 2014.- L'alcalde president: Josep Antoni Albert i Quilis.